príloha 3

VÝDAVKY na poľnohospodárstvo a rozvoj vidieka

Obsah

[1. Organizácia trhu s agrárnymi komoditami – trhovoorientované výdavky 2](#_Toc9943364)

[2. Priame platby 3](#_Toc9943365)

[Prechodné vnútroštátne platby 4](#_Toc9943366)

[3. Rozvoj vidieka 5](#_Toc9943367)

[4. Operačný program Rybné hospodárstvo 7](#_Toc9943368)

[5. Štátna pomoc a národné podpory 8](#_Toc9943369)

[6. Celková podpora na poľnohospodárstvo a rozvoj vidieka..................................................10](#_Toc9943370)

Hlavná finančná podpora na poľnohospodárstvo a rozvoj vidieka v SR aj v roku 2018 bola poskytovaná zo zdrojov EÚ. Rozhodujúci podiel v štruktúre podpôr tvorili priame platby a platby na PRV SR 2014 – 2020. Časť výdavkov bola spolufinancovaná zo štátneho rozpočtu. Štruktúra výdavkov na poľnohospodárstvo a rozvoj vidieka rešpektovala princípy Spoločnej poľnohospodárskej politiky, uplatňovanej v krajinách EÚ.

### Organizácia trhu s agrárnymi komoditami – trhovoorientované výdavky

TOV sú výdavky účelovo určené na financovanie rôznych opatrení a podporných programov na stabilizáciu a podporu poľnohospodárskych trhov.

Činnosti súvisiace s organizovaním trhu zabezpečuje PPA – Sekcia organizácie trhu. Spoločnú organizáciu trhu s poľnohospodárskymi výrobkami upravovalo nariadenie EP a Rady (EÚ) č. 1308/2013 a niektoré ustanovenia nariadenia Rady (ES) č. 1234/2007. Trhovo orientované výdavky (TOV) sú financované z Európskeho poľnohospodárskeho záručného fondu (EPZF), ktorý je súčasťou všeobecného rozpočtu EÚ.

Niektoré z trhových opatrení sú spolufinancované zo štátneho rozpočtu (napr. spojený „Školský program“ „Národný program stabilizácie a rozvoja slovenského včelárstva“ a pomoc organizáciám výrobcov a skupinám výrobcov v rámci operačných programov.

Čerpanie trhovo orientovaných výdavkov (TOV) reaguje na situáciu na trhu s agropotravinárskymi komoditami, závisí od počtu žiadostí podľa jednotlivých opatrení, ako aj od realizácie týchto opatrení. Pri niektorých programoch sú zo strany EK na jednotlivé roky stanovené limity.

**Tab. 1 Prehľad čerpania trhovo orientovaných výdavkov (TOV), v €**

|  |  |  |
| --- | --- | --- |
| TOV | 2017 | 2018 |
| Reštrukturalizácia vinohradov | 3 470 424 | 2 514 780 |
| Poistenie úrody | 298 489 | 315 885 |
| Investície do podnikov | 583 296 | 630 489 |
| Propagácia na trhoch tretích krajín | 13 440 | 28 500 |
| Mimoriadne podporné opatrenia – OV OZ stiahnutie z trhu | 354 263 | 23 606 |
| Podpora operačných programov OZ (EÚ) | 1 045 135 | 1 991 536 |
| Podpora operačných programov OZ (ŠR) | 664 724 | 776 246 |
| Školské ovocie (EÚ) | 2 546 788 | 2 195 913 |
| Školské ovocie (ŠR) | 490 411 | 1 037 117 |
| Školské mlieko (EÚ) | 649 333 | 1 114 765 |
| Školské mlieko (ŠR) | 1 388 538 | 1 329 715 |
| Podpora včelárom (EÚ) | 588 922 | 551 688 |
| Podpora včelárom (ŠR) | 588 922 | 551 688 |
| Dočasná mimoriadna podpora - mlieko a mliečne výrobky (EÚ) | 536 467 | 0 |
| Výnimočná pomoc na prispôsobenie - mlieko (EÚ) | 1 031 064 | 0 |
| Výnimočná pomoc na prispôsobenie - mlieko (ŠR) | 1 031 065 | 0 |
| Výnimočná pomoc na prispôsobenie - bravčové mäso (EÚ) | 1 031 401 | 0 |
| Výnimočná pomoc na prispôsobenie - bravčové mäso (ŠR) | 1 031 401 | 0 |
| SPOLU TOV | **17 344 083** | **13 061 928** |

**Prameň: MPRV SR, Odbor pôdohospodárskej politiky, 2018, údaje o čerpaní EPZF zasielané EK na základe vyhlásení o výdavkoch PPA**

V roku 2018 bolo na TOV poskytnutých 13,06 mil. €, čo je o 24,7 % menej ako v roku 2017, kedy bolo poskytnuté na TOV 17, 34 mil. €.

Okrem toho boli v rámci TOV podporované aj intervencie vo forme verejného skladovania, ktoré sú realizované mimorozpočtovým režimom. Z mimorozpočtového účtu sa v roku 2018 vyplatilo 8 966,60 € za skladovanie sušeného odstredeného mlieka. Príjmom účtu bola refundácia DPH v objeme 1 270,98 €. Zostatok na tomto účte predstavoval objem 62 198 359,22 €.

### priame platby

**Priame platby**  tvoria podstatnú časť výdavkov EÚ do poľnohospodárstva a predstavujú priamu podporu príjmu poľnohospodárov podľa vopred stanovených podmienok oprávnenosti. Realizujú sa formou bežných transferov subjektom priamo hospodáriacim na pôde. Pravidlá poskytovania priamych platieb upravuje nariadenie EP a Rady (EÚ) č. 1307/2013 v platnom znení a nariadenie vlády Slovenskej republiky č. 324/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov.

Systém priamych platieb sa odvíja z princípu odviazania platieb od produkcie, pričom platby sú vyplácané na hektár výmery poľnohospodárskej plochy žiadateľa. Platby sú nárokovateľné, t. j. ak o nich poľnohospodár požiada a splní podmienky pre ich priznanie, platby musia byť poskytnuté. Zároveň sú zavedené podporné režimy viazaných platieb k aktuálnemu roku podania žiadosti a reálnej produkcii jednotiek žiadateľa podľa nariadenia vlády Slovenskej republiky č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení neskorších predpisov a nariadenia vlády Slovenskej republiky č.152/2013 Z. z., o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov.

V rokoch 2017 a 2018 bolo možné priame platby poskytnúť formou:

* 1. **Oddelené priame platby**:
* Jednotná platba na plochu – prechodný zjednodušený režim základnej platby v zmysle § 7 nariadenia vlády SR č. 342/2014 Z. z.,
* Platba na poľnohospodárske postupy prospešné pre klímu a životné prostredie v zmysle § 8 nariadenia vlády SR č. 342/2014 Z. z.,
* Platba pre mladých poľnohospodárov v zmysle § 12 nariadenia vlády SR č. 342/2014 Z. z.
  1. **Viazané priame platby:**
* Platba na pestovanie cukrovej repy,
* Platba na pestovanie chmeľu,
* Platba na pestovanie vybraných druhov ovocia s vysokou prácnosťou,
* Platba na pestovanie vybraných druhov ovocia s veľmi vysokou prácnosťou,
* Platba na pestovanie vybraných druhov zeleniny s vysokou prácnosťou,
* Platba na pestovanie vybraných druhov zeleniny s veľmi vysokou prácnosťou,
* Platba na pestovanie rajčiakov,
* Platba na chov bahníc, jariek a kôz,
* Platba na výkrm vybraných kategórií hovädzieho dobytka,
* Platba na kravy chované v systéme s trhovou produkciou mlieka.

Poskytovanie uvedených platieb upravuje nariadenie vlády SR č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení neskorších predpisov.

### Prechodné vnútroštátne platby

Poskytovanie vnútroštátnych platieb upravuje nariadenie vlády SR č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení neskorších predpisov:

* **Doplnková vnútroštátna platba na dobytčie jednotky** v zmysle § 4 nariadenia vlády SR č. 152/2013 Z. z.
* **Doplnková vnútroštátna platba na plochu** v zmysle § 2 nariadenia vlády SR č. 152/2013 Z. z..
* **Doplnková vnútroštátna platba na chmeľ** v zmysle § 3 nariadenia vlády SR č. 152/2013 Z. z.

**Tab. 2 Sadzby pre priame platby, v €**

|  |  |  |  |
| --- | --- | --- | --- |
| Oddelené priame platby | Merná jednotka | 2017 | 2018 |
| Prechodný zjednodušený režim základnej platby | ha | 135,45 | 140,37 |
| Platba na poľnohospodárske postupy prospešné pre klímu a životné prostredie | ha | 71,7 | 72,53 |
| Platba pre mladých poľnohospodárov | ha | 60,41 | 63,75 |
| V zmysle § 15 ods. 2 nar. vlády č. 342/2014, koeficient úhrady fin. disciplíny (r.2017) je 1,323995% | | |  |
| V zmysle § 15 ods. 2 nariadenia vlády č. 342/2014, koeficient úhrady finančnej. disciplíny (r.2018) je 1,348051 %. | | |  |
| Viazané priame platby |  |  |  |
| Platba na pestovanie cukrovej repy | ha | 362,36 | 370,38 |
| Platba na pestovanie chmeľu | ha | 410,13 | 414,13 |
| Platba na pestovanie vybraných druhov ovocia s vysokou prácnosťou | ha | 134,26 | 135,63 |
| Platba na pestovanie vybraných druhov ovocia s veľmi vysokou prácnosťou | ha | 255,00 | 262,67 |
| Platba na pestovanie vybraných druhov zeleniny s vysokou prácnosťou | ha | 47,87 | 45,44 |
| Platba na pestovanie vybraných druhov zeleniny s veľmi vysokou prácnosťou |  | 113,81 | 101,87 |
| Platba na pestovanie rajčiakov | ha | 508,22 | 568,73 |
| Platba na chov bahníc, jariek a kôz | ks | 17,33 | 18,04 |
| Platba na výkrm vybraných kategórií HD | DJ | 216,08 | 227,23 |
| Platba na kravy chované v systéme s trhovou produkciou mlieka | ks | 278,59 | 288,95 |
| V zmysle § 16 nariadenia vlády č. 36/2015, koeficient úhrady finančnej disciplíny (r.2017) je 1,323995 %. | | |  |
| V zmysle § 16 nariadenia vlády č. 36/2015, koeficient úhrady finančnej disciplíny (r.2018) je 1,348051 %. | | |  |
| Prechodné vnútroštátne platby | | | |
| Doplnková vnútroštátna platba na plochu | ha | 0 | 0 |
| Doplnková vnútroštátna platba na chmeľ: | ha | 0 | 0 |
| Doplnková vnútroštátna platba na dobytčie jednotky: |  |  |  |
| podľa § 4 ods. 2 písm. a), b), c) a f): | DJ | 0 | 0 |
| podľa § 4 ods. 2 písm. d): | DJ | 91 | 84 |
| podľa § 4 ods. 2 písm. e): | DJ | 59,15 | 54,6 |

**Prameň: MPRV SR, PPA**

**Tab. 3 Vyplatené priame platby** v mil. €

|  |  |  |
| --- | --- | --- |
| Tituly | 2017 | 2018 |
| Prechodné vnútroštátne platby, z toho: |  |  |
| - doplnková vnútroštátna platba na dobytčie jednotky | 5,17 | 4,67 |
| Prechodný zjednodušený režim základnej platby | 222,92 | 249,13 |
| Platby na poľnohospodárske postupy prospešné pre klímu a životné prostredie (greening) | 119,50 | 131,30 |
| Platba pre mladých poľnohospodárov | 0,45 | 0,58 |
| Viazané priame platby, z toho: |  |  |
| platba na pestovanie cukrovej repy | 6,71 | 8,04 |
| platba na pestovanie chmeľu | 0,04 | 0,09 |
| platba na pestovanie vybraných druhov ovocia s vysokou prácnosťou | 0,17 | 0,13 |
| platba na pestovanie vybraných druhov ovocia s veľmi vysokou prácnosťou | 0,40 | 0,39 |
| platba na pestovanie vybraných druhov zeleniny s vysokou prácnosťou | 0,08 | 0,07 |
| platba na pestovanie vybraných druhov zeleniny s veľmi vysokou prácnosťou | 0,44 | 0,73 |
| platba na pestovanie rajčiakov | 0,04 | 0,29 |
| platba na chov bahníc, jariek a kôz | 5,30 | 5,19 |
| platba na výkrm vybraných kategórií hovädzieho dobytka | 8,90 | 8,60 |
| platba na kravy chované v systéme s trhovou produkciou mlieka | 35,31 | 33,52 |
| Refundácia priamej pomoci vo vzťahu k finančnej disciplíne | 5,06 | 5,60 |
| Osobitná platba na cukor + ostatné PP | 0,01 | 0,00 |
| Priame platby spolu | **410,53** | **448,33** |

**Prameň: MPRV SR, Odbor pôdohospodárskej politiky, 2018, údaje o čerpaní EPZF zasielané EK na základe vyhlásení o výdavkoch PPA**

### Rozvoj vidieka

Financovanie výdavkov v oblasti rozvoja vidieka, ako II. piliera SPP, sa realizuje prostredníctvom Európskeho poľnohospodárskeho fondu pre rozvoj vidieka (EPFRV). V zmysle nariadenia Európskeho parlamentu a Rady (EÚ) č. 1303/2013 je EPFRV jedným z európskych štrukturálnych a investičných fondov, ktorých podpora má dopĺňať národné intervencie v súvislosti so stratégiou EÚ na zabezpečenie inteligentného, udržateľného a inkluzívneho rastu – stratégie „Európa 2020“. Národným dokumentom, ktorý stanovuje stratégiu a priority SR pre využitie európskych štrukturálnych a investičných fondov, je Partnerská dohoda SR na roky 2014 – 2020 schválená EK 20.6.2014. EPFRV je súčasťou všeobecného rozpočtu EÚ.

Program rozvoja vidieka SR 2014 – 2020 (PRV SR 2014 – 2020) je určený pre celé územie Slovenska (NUTS I). Program bol schválený  Európskou komisiou Vykonávacím rozhodnutím C (2015) 831 dňa 13.2.2015. Na jeho implementáciu bolo vyčlenených celkovo 2 079 595 129 € z verejných výdavkov, z toho 1 545 272 844 EUR predstavuje príspevok EPFRV a 534 322 285 EUR predstavuje príspevok štátneho rozpočtu SR. PRV SR 2014 – 2020 je dokumentom, na základe ktorého sa poskytuje pomoc v rámci 16 opatrení (vrátane opatrenia „Technická pomoc“), prispievajúcimi k šiestim prioritám rozvoja vidieka.

Vykonávacím rozhodnutím Komisie č. C(2016) 526 zo dňa 27. januára 2016 bolo zmenené vykonávacie rozhodnutie č. C(2015) 831. Na základe uvedenej zmeny (modifikácie PRV SR 2014-2020) boli verejné príspevky na implementáciu programu rozvoja vidieka navýšené z 2 079 595 129 EUR na úroveň 2 099 199 696 EUR a maximálny príspevok z EPFRV z 1 545 272 844 EUR na úroveň 1 559 691 844 EUR.

V súlade s cieľmi politiky SPP boli v oblasti politiky rozvoja vidieka na obdobie rokov 2014 – 2020 definované tieto **dlhodobé strategické ciele:**

* podporovať konkurencieschopnosť poľnohospodárstva,
* zabezpečovať udržateľné hospodárenie s prírodnými zdrojmi a opatrenia v oblasti klímy,
* dosiahnuť vyvážený územný rozvoj vidieckych hospodárstiev a komunít vrátane vytvárania a udržiavania pracovných miest.

Čerpanie PRV SR 2014 – 2020 dosiahlo k 31. 12. 2017 pri prostriedkoch EPFRV kumulatívne od začiatku programového obdobia výšku 390,77 mil. €, čo predstavuje 25,05 % a čerpanie k 31. 12. 2018 dosiahlo výšku 592,05 mil. € čo predstavuje 37, 96 % záväzku celého programového obdobia 2014 – 2020.

**Tab. 4 Výdavky na PRV SR 2014 – 2020 za rok 2018,** v mil. €

|  |  |  |  |
| --- | --- | --- | --- |
| Opatrenie | Verejné výdavky spolu (EUR) | z toho: EPFRV (EUR) | z toho: ŠR (EUR) |
| Prenos znalostí a informačné akcie | 0,00 | 0,00 | 0,00 |
| Poradenské služby | 0,00 | 0,00 | 0,00 |
| Investície do hmotného majetku | 76,53 | 57,04 | 19,49 |
| Obnova potenciálu poľnohosp. výroby - prevencia | 0,00 | 0,00 | 0,00 |
| Rozvoj poľnohospodárskych podnikov a podnikateľskej činnosti | 23,52 | 17,54 | 5,98 |
| Základné služby a obnova dedín vo vidieckych oblastiach | 8,95 | 6,67 | 2,28 |
| Investície do rozvoja lesných oblastí a zlepšenia životaschopnosti lesov | 22,85 | 16,86 | 5,99 |
| Agroenvironmentálno-klimatické opatrenie | 19,71 | 14,64 | 5,07 |
| Ekologické poľnohospodárstvo | 18,07 | 13,32 | 4,75 |
| Platby v rámci NATURA 2000 a smernici o vode | 0,72 | 0,54 | 0,18 |
| Platby pre oblasti s prírodnými alebo inými osobitnými obmedzeniami | 64,69 | 48,28 | 16,41 |
| Dobré životné podmienky zvierat | 25,50 | 18,91 | 6,59 |
| Lesnícko-environmentálne platby | 0,92 | 0,69 | 0,23 |
| Spolupráca | 1,93 | 1,45 | 0,48 |
| LEADER | 0,21 | 0,16 | 0,05 |
| Technická pomoc | 6,91 | 5,18 | 1,73 |
| PRV SR 2014-2020 rok 2018 spolu | **270,51** | **201,28** | **69,23** |
| Projektové opatrenia | **140,90** | **104,90** | **36,00** |
| Neprojektové opatrenia | **129,62** | **96,39** | **33,23** |

**Prameň: MPRV SR, Odbor pôdohospodárskej politiky, 2018, údaje o čerpaní EPFRV zasielané EK na základe vyhlásení o výdavkoch PPA**

Podpora na rozvoj vidieka medziročne vzrástla. V roku 2017 boli vyplatené podpory žiadateľom v rámci PRV SR 2014 – 2020 vo výške 233,04 mil. € ( z toho 172, 3 mil. € zdroj EPFRV), v roku 2018 boli vyplatené podpory žiadateľom vo výške 270,51 mil. € (z toho 201, 28 mil. € zdroj EPFRV), čo predstavuje zvýšenie o 16,08 %).

### Operačný program Rybné hospodárstvo

OP RH 2014 – 2020 je vypracovaný v súlade s prílohou I vykonávacieho nariadenia Komisie (EÚ) č. 771/2014 zo 14. júla 2014 ustanovujúceho príslušné pravidlá podľa nariadenia EP a Rady (EÚ) č. 508/2014 o ENRF (Európsky námorný a rybársky fond). Bol schválený uznesením vlády Slovenskej republiky č. 481/2014 z 24. 9. 2014, je programovým dokumentom MPRV SR, ktorý je základným rámcom pre poskytovanie podpory spolufinancovanej z Európskeho námorného a rybárskeho fondu (ENRF) v programovom období 2014 - 2020 a z prostriedkov štátneho rozpočtu. OP RH SR pokrýva celé územie Slovenskej republiky.

Celkový objem verejných výdavkov na sedemročné programové obdobie predstavuje 20 832 779 € (z toho ENRF: 15 785 000 €, štátny rozpočet: 5 047 779 €). Finančné prostriedky z operačného programu by mali prispieť najmä k zvýšeniu konkurencieschopnosti a domácej produkcie akvakultúry, vrátane spracovania, k zvýšeniu kvality a pridanej hodnoty produktov, zefektívneniu a racionalizácii výrobných procesov, zvýšeniu, resp. udržaniu zamestnanosti v sektore, zvýšeniu efektívnosti využívania zdrojov, a to so zreteľom na ochranu životného prostredia, ďalej k zlepšeniu zberu údajov za sektor akvakultúry a spracovania a ich vypovedacej schopnosti, vrátane vykonávania systému Únie na kontrolu, inšpekcie a presadzovanie v súlade so Spoločnou rybárskou politikou EÚ.

**Tab. 5 Výdavky na OP RH 2014 - 2020 vyplatené v roku 2018 v €**

|  |  |
| --- | --- |
| Opatrenie | Suma v € |
| Podpora akvakultúry, ktorá je enviromentálne udržateľná, efektívne využíva zdroje, je inovačná, konkurencieschopná a založená na znalostiach | 24 267,00 |
| Podpora vykonávania Spoločnej rybárskej politiky | 127 116,54 |
| Podpora marketingu a spracovania | 562 866,74 |
| Technická pomoc | 177 040,62 |
| SPOLU | **891 290,90** |

**Prameň: MPRV SR, Odbor Riadiaceho orgánu Operačného programu Rybné hospodárstvo, 2018, údaje o čerpaní ENRF**

V rámci 3. Programového obdobia, t. j. na OP RH SR 2014 – 2020 neboli v roku 2017 čerpané žiadne finančné prostriedky, v roku 2018 boli vyplatené vo výške 0,89 mil. €.

### Štátna pomoc a národné podpory

Štátna pomoc a minimálna pomoc podľa **výnosu MPRV SR z 10. decembra 2014 č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve,** sa môže poskytnúť na: činnosti v poľnohospodárskej prvovýrobe, činnosti v spracovaní poľnohospodárskych výrobkov a výrobe potravinárskych výrobkov,činnosti v marketingu poľnohospodárskych a potravinárskych výrobkov,investície na ochranu kultúrneho a prírodného dedičstva nachádzajúce sa v pôdohospodárskych podnikoch**,** nápravu škôd spôsobených nepriaznivými poveternostnými udalosťami a živelnou pohromou podľa osobitného predpisu v sektore pôdohospodárstva**,** výskum a vývoj v poľnohospodárstve a lesnom hospodárstve**,** činnosti v lesnom hospodárstve**,** činnosti zamerané na rozvoj vidieka**,** zamestnávanie znevýhodnených zamestnancov a značne znevýhodnených zamestnancov**,** činnosti v hospodárskom chove rýb.

**Štátna pomoc a národné podpory sa poskytli v zmysle legislatívy:**

* zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci)
* zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov,
* zákon č. 39/2007 Z. z. o veterinárnej starostlivosti v znení neskorších predpisov,
* zákon č. 194/1998 Z. z. o šľachtení a plemenitbe hospodárskych zvierat, v znení neskorších predpisov
* zákon č. 455/1991 Zb. o živnostenskom podnikaní v znení neskorších predpisov,
* zákon č. 326/2005 Z. z. o lesoch v znení neskorších predpisov,
* výnos Ministerstva pôdohospodárstva a rozvoja vidieka Slovenskej republiky z 10. decembra 2014 č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve

**Národné podpory boli legislatívne zabezpečené :**

* výnosom MPRV SR č. 536/2011-100 o podrobnostiach pri poskytovaní podpory v pôdohospodárstve a pri rozvoji vidieka v znení neskorších predpisov.

**Tab. 6 Dotácie na štátnu a minimálnu pomoc v rámci kapitoly MPRV SR,** v €

|  |  |  |
| --- | --- | --- |
| Tituly | 2017 | 2018 |
| Dotácia na chránený chov plemenných koní Národný žrebčín Topoľčianky š. p. | 1 404 860 | 1 485 000 |
| Lesopoľnohospodársky majetok Ulíč, š.p. | 57 000 | 0 |
| Dotácia na činnosť dostihovej autority - Závodisko Bratislava | 1 142 726 | 1 275 000 |
| Dotácia na správu, zachovanie prevádzkyschopného stavu hydromelioračného majetku vo vlastníctve štátu a likvidáciu nefunkčných častí majetku - Hydromeliorácie | 1 282 023 | 1 525 000 |
| Národné podpory - dotácie nefinančným subjektom spolu | **3 886 609** | **4 285 000** |
| Opeľovacia činnosť včiel (združenie Slovenská včela) | 438 906 | 421 354 |
| OZ Slovenskí včelári | 59 050 | 78 484 |
| Organizovanie výstav, súťaží a účasť na medzinárodných podujatiach (obč.združ.) | 27 000 | 40 000 |
| Únia regionálnych združení neštátnych lesov | 20 000 | 20 000 |
| Gemerské regionálne združenie vlastníkov neštátnych lesov | 5 000 | 5 000 |
| Združenie vlastníkov spoločenstevných a súkromných lesov Banskobystrického kraja | 5 000 | 5 000 |
| Zabezpečenie úloh pre potreby rezortu (SPPK, SLK, SPK, AKS, SCS) | 542 000 | 208 497 |
| Združenie mladých farmárov (ASYF) | 4 000 | 4 000 |
| Kompenzácia strát na zvieratách v dôsledku nariadených veterinárnych opatrení pre chovateľov – nepodnikateľov + Združenie obecných lesov | 94 874 | 94 267 |
| Národné podpory celkom - bežné transfery | **5 082 439** | **5 166 602** |
| Štátna pomoc - podpora podnikateľských subjektov podľa Nariadenia vlády SR | **4 246 788** | **4 401 820** |
| SPOLU národné podpory a štátna pomoc | **9 329 227** | **9 568 422** |

**Prameň: MPRV SR, Odbor technickej pomoci programov EÚ a štátnych podpôr, 2018**

**Do štátnej pomoci boli zahrnuté: Dotácia na zabezpečenie účasti chovateľov a pestovateľov na výstavách, Dotácia na založenie a vedenie plemennej knihy a plemenárskej evidencie, Dotácia na kontrolu úžitkovosti, testovanie a odhad plemennej hodnoty hospodárskych zvierat, Dotácia na účasť spracovateľov na výstavách, Dotácia na podporu prijímania znevýhodnených pracovníkov vo forme mzdových dotácií, Dotácia na podporu v lesnom hospodárstve na plnenie mimoprodukčných funkcií lesov.**

Na štátnu pomoc a národné podpory bolo v roku 2017 vynaložených 9,3 mil. €, v roku 2018 9,6 mil. € (o 2,6 % viac).

### Celková podpora na poľnohospodárstvo a rozvoj vidieka

**Všeobecné služby**

Všeobecné služby pre poľnohospodárov boli vykonávané prevažne špecializovanými inštitúciami v rámci rezortu pôdohospodárstva. Patrí sem:

* *Výskum a vývoj:* výskumné ústavy rezortu, národné opatrenia (zachovanie a starostlivosť o genofond zvierat, výskum a vývoj na zachovanie a starostlivosť o genofond rastlín, výskum a vývoj na zachovanie a rozširovanie genetického základu pestovaných rastlín),
* *Vzdelávanie:* zmluva s Agroinštitútom, štátny podnik, príspevok pre Inštitút vzdelávania veterinárnych lekárov (IVVL) a Agentúru pre rozvoj vidieka (ARVI) na zabezpečenie vzdelávacích aktivít,
* *Služby špecializovanej štátnej správy*: Plemenárske služby SR, štátny podnik (výdavky na registre CEHZ), Rozpočtové organizácie: Štátna veterinárna a potravinová správa SR, Ústredný kontrolný a skúšobný ústav poľnohospodársky, Plemenárska inšpekcia
* *Infraštruktúra:* pozemkové úpravy z  rozpočtovej kapitoly MPRV SR (mimo opatrení PRV SR),
* *Marketing a propagácia:* propagácia rezortu, marketingové aktivity poľnohospodárskych výrobkov a potravín, vrátane Značky kvality SK,
* *Ostatné služby:* inštitucionálne výdavky úradu MPRV SR, PPA, informatizácia rezortu, rezortná štatistika, zahraničná spolupráca rezortu, transfer pre Múzeum vo Sv. Antone.

**Tab. 7 Štruktúra podpôr na všeobecné služby,** v mil. €

|  |  |  |
| --- | --- | --- |
| Tituly | 2017 | 2018 |
| Výskum a vývoj | 3,2\*\* | 3,0\*\* |
| Vzdelávanie | 0,6 | 0,4 |
| Služby organizácií štátnej správy | 53,3 | 78,9 |
| Infraštruktúra | 1,5 | 0,5 |
| Marketing a propagácia | 0,5 | 0,6 |
| Ostatné služby | 50,8 | 50,8 |
| Všeobecné služby spolu | *105,9\** | *134,2\** |
| *Národné podpory* | *5,1* | *5,2* |
| *Štátna pomoc* | *4,2* | *4,4* |

Prameň: MPRV SR; \* nezahŕňa výšku finančných prostriedkov na národné podpory a štátnu pomoc, ktoré sú zahrnuté v časti o štátnej pomoci a národných podporách; \*\* Údaje o výskume a vývoji sú podrobnejšie uvedené v Tab.8

Finančné prostriedky na vedu a výskum v roku 2018 boli rozdelené na dve skupiny výdavkov: účelová forma podpory výskumu a vývoja a inštitucionálna forma podpory výskumu a vývoja.

**Tab. 8 Finančné prostriedky na vedu a výskum v rezorte MPRV SR za rok 2018,** v €

|  |  |  |  |  |
| --- | --- | --- | --- | --- |
| Názov organizácie výskumu a vývoja | Inštitucionálna forma v EUR | Účelová forma v EUR | Spolu čerpané finančné prostriedky na vedu v EUR | Počet projektov riešených a financovaných v rámci účelovej formy |
| Národné poľnohospodárske a potravinárske centrum | 1 151 388 | 1 528 130 | 2 679 518 | 14 |
| Národné lesnícke centrum | 169 562 | 153 045 | 322 607 | 1 |
| Spolu | **1 320 950** | **1 681 175** | **3 002 125** | **15** |

Prameň: MPRV SR**,** Odbor pôdohospodárskej politiky, 2018

Najväčší podiel na všeobecných službách v rokoch 2017 a 2018 mali služby ústavov špecializovanej štátnej správy, ktorých činnosť sa zameriavala predovšetkým na kontrolu dodržiavania fytosanitárnych, zooveterinárnych a hygienických predpisov, s cieľom zachovania zdravotnej neškodnosti potravín.

**Tab. 9 Celkové výdavky na poľnohospodárstvo a rozvoj vidieka v rokoch 2017 a 2018,** v mil. €

|  |  |  |  |  |  |  |
| --- | --- | --- | --- | --- | --- | --- |
| Tituly | 2017 | | | 2018 | | |
| **EÚ** | **SR** | **Spolu** | **EÚ** | **SR** | **Spolu** |
| Trhovo orientované výdavky | 12,14 | 5,2 | 17,34 | 9,37 | 3,69 | 13,06 |
| Priame platby | 405,35 | 5,18 | 410,53 | 443,66 | 4,67 | 448,33 |
| Program rozvoja vidieka SR 2014-2020 | 172,30 | 60,75 | 233,04 | 201,28 | 69,23 | 270,51 |
| OP RH SR 2014 - 2020 | 0 | 0 | 0 | 0,71 | 0,18 | 0,89 |
| Štátna pomoc a národné podpory | 0 | 9,33 | 9,33 | 0 | 9,57 | 9,57 |
| Všeobecné služby | 0 | 105,9 | 105,9 | 0 | 134,2 | 134,2 |
| SPOLU | **589,79** | **186,36** | **776,14** | **655,02** | **221,5** | **876,56** |

**Prameň: MPRV SR, PPA**

**\*Priame platby sú podrobne rozpísané v tabuľke č. 2 a 3**

Celkové výdavky na poľnohospodárstvo a rozvoj vidieka v roku 2018 predstavovali 876,6 mil. € a medziročne sa zvýšili o 12,9%. Najväčší podiel na celkových výdavkoch (51,1 %) tvorili výdavky na priame platby. Druhou skupinou podpôr, ktorá sa podieľala 30,9 % na celkových výdavkoch, boli prostriedky z Programu rozvoja vidieka SR 2014 – 2020. Zostávajúcich 18,0 % tvorili výdavky na všeobecné služby, TOV, OPRH, štátnu pomoc a národné opatrenia.